一年一度嘅動漫電玩節又嚟啦，今年第十七屆香港動漫電玩節將於 7 月 24 日至 28 日，假香港會議展覽中心一號展廳舉行，全場共有 288 個參展單位。今屆 Sony PlayStation 二度參展，屆時除了展出最新遊戲，仲會將剛剛在美國 E3 露過面嘅頭戴式 VR 虛擬實境眼鏡（Virtual Reality）「Project Morpheus」，帶到嚟香港展出，大家可以喺會場率先試玩。
Sony Computer Entertainment（SCEH）將會在動漫節展出 Project Morpheus，公開讓入場人士試玩 4 款新遊戲，包括最新版本的《Summer Lesson》，大家可以比日本東京更早體驗透過虛擬實境第一身打機嘅感覺。
Xbox 展區佔地270平方米，放置超過 50 個試玩台提供最新遊戲試玩，包括 E3 上展出的 Xbox One 遊戲《Forza Motorsport 6》、《Gears of War: Ultimate Edition》等等。展區內亦會畫有《Minecraft》專區，提供 Xbox、Surface 平板電腦、桌上電腦等不同裝置試玩呢隻風靡大人細路嘅遊遊戲，以及利用其 DVR 功能錄製及編輯遊戲片段。
另外，今年 Hot Toys 就以「Star Wars」及「Marvel」為主題，食正《星球大戰：原力覺醒》同《蟻俠》兩部電影嘅熱潮。亮點係亞洲最大嘅 Star Wars 1：6 千歲鷹（Millennium Falcon）將會在場內亮相，再加埋 50 隻白士兵，星戰迷要留意。另外同場仲有蟻俠同 Iron Man Mark 45 原大雕像展出。
除咗展覽攤位，大會亦會舉辦其他文化交流活動，包括全城矚目的動漫 Cosplay 大賽、Hong Kong Dance Power Competition、Heartbeat 青年音樂祭等等。另外亦會舉辦第二屆創天綜合同人祭 Creative Paradise 02，邀請日本同人組織及作家來港交流，並設有舞台活動及角色扮演攝影區。
第十七屆香港動漫電玩節詳情：